প্ৰশান্ত দত্ত, দিখৌমুখ অসম চৰকাৰৰ জলসম্পদ মন্ত্ৰী কেশৱ মহন্ত হঠাত্ আজি দিখৌমুখ অঞ্চলত উপস্থিত হৈ এইবাৰ বাৰিষাত ব্যাপক খহনীয়াৰে ৰাইজক আতংকগ্ৰস্ত কৰি তোলা ৰঘুবাৰী গাঁৱৰ দিখৌৰ মথাউৰিটো পৰ্যবেক্ষণ কৰি স্থানীয় দল-সংগঠন আৰু বিভাগীয় বিষয়াসকলেৰে মত বিনিময় কৰে৷ আজি দুপৰীয়া অগপৰ শিৱসাগৰ জিলাৰ সভাপতি ভৱানী কুমাৰ বৰুৱা, অগপৰ জ্যেষ্ঠ নেতাদ্বয় অনিল গগৈ, বিপুল বৰকটকীকে ধৰি বহু সংখ্যক দলীয় নেতা-কৰ্মীৰে পৰিবেষ্টিত হৈ মন্ত্ৰী মহন্তই খহনীয়াগ্ৰস্ত ৰঘুবাৰী মথাউৰিত উপস্থিত হোৱা সময়ত স্থানীয় ৰাইজে মন্ত্ৰীজনক চলিত বাৰিষাত মথাউৰিটোৱে সৃষ্টি কৰা ভয়ানক পৰিস্থিতি আৰু জলসম্পদ বিভাগৰ শিৱসাগৰ সংমণ্ডলৰ বিষয়া-কৰ্মচাৰীসকলৰ লগতে স্থানীয় ঠিকাদাৰসকলে ৰাইজৰ সহযোগত অতি তত্পৰতাৰে খহনীয়া প্ৰতিৰোধ কৰা কাহিনী বৰ্ণনা কৰে।
দিখৌমুখত জলসম্পদ মন্ত্ৰী কেশৱ মহন্ত